Il-Pulizija Brażiljana ppubblikat ritratt ta’ swimming pool fil-Brażil li sidha ddeċieda li “jżejjinha” b’Swastika kbira tan-Nazzisti. Il-Pulizija skopriet dan is-simbolu magħmul fil-madum tal-pixxina b’kumbinazzjoni meta kienu qegħdin itiru b’ħelikopter waqt operazzjoni kontra ħtif ta’ persuni. L-investigazzjoni tagħhom uriet li s-simbolu tan-Nazissiti ilu hekk għal dawn l-aħħar 13-il sena. Il-Pulizija qalet li peress li din il-pixxina qiegħda fuq art privata, ma jistgħux jieħdu passi fil-konfront tas-sid li għandu din il-pixxina bħala parti mill-ġnien tiegħu. Is-sid li ma ġiex identifikat pubblikament qal lill-pulizija li huwa ma kienx qiegħed jippromwovi l-fehmiet tan-Nazzisti. L-Iswastika nstabet fil-Belt ta’ Pomerode fl-istat ta’ Santa Catarina fin-Nofsinhar tal-Brażil fejn għandha popolazzjoni kbira ta’ Ġermaniżi u Awstrijaċi li jmorru lura għas-seklu 19.